उन्होंने कहा कि 21-22 जून को सभी सेक्टर/जोनल मजिस्ट्रेट अपने तैनाती वाले क्षेत्र का भ्रमण करके स्थितियों का जाएजा लेते हुए उन्हें अपनी रिपोर्ट सौंप दें। 23 जून को सभी अधिकारी विज्ञान भवन में उपस्थित होकर पोलिंग पार्टियों से संपर्क करके ऐसी व्यवस्था बना लें जिससे किसी प्रकार की दिक्कत न हो। जिला मजिस्ट्रेट ने कहा कि निर्वाचन आयोग की व्यवस्था के मुताबिक मतदाता पहचान पत्र के विकल्प के रूप में ड्राइविंग लाइसेंस, आयकर पहचान पत्र, डाकघर द्वारा जारी पासबुक, किसान पासबुक, संपत्ति दस्तावेज जैसे पट्टा-रजिस्ट्री, फोटोग्राफ युक्त किसान बही, स्वतंत्रता संग्राम सेनानी परिचय पत्र, राष्ट्रीय ग्रामीण रोजगार गारंटी योजना के तहत जारी जाबकार्ड, विकलांगता प्रमाण पत्र, राशनकार्ड जिसमें घर के मुखिया की प्रमाणिक फोटो लगी हो आदि मान्य होंगे। डीएम ने निर्देशित किया कि बीएलओ घर-घर जाकर मतदाता पर्ची वितरित करने का काम जल्द पूरा कर लें। उन्हाेंने कहा कि मतदान के दिन बीएलओ निर्वाचन स्थल पर भी मौजूद रहेंगे। मतदाता द्वारा पर्ची मांगने पर बूथ में वह पर्ची उपलब्ध कराएंगे। इस मौके पर मुख्य विकास अधिकारी अनुराग पटेल, अपर जिलाधिकारी उदयराज सिंह सहित समस्त जोनल/सेक्टर मजिस्ट्रेट व अन्य संबंधित अधिकारी मौजूद रहे।